મહિલાનાં પરિવારજનોની ફરિયાદના આધારે પોલીસે બેદરકારીથી મોત નિપજાવવાનો ગુનો દાખલ કરી ડો. સૂર્યકાન્ત પટેલની ધરપકડ કરી હતી, જ્યારે કમ્પાઉન્ડર ફરાર થઇ ગયો હતો. દરિયાપુરમાં રહેતી ભાવનાબહેન શૈલેશભાઇ પટણી ગર્ભવતી બની ત્યારથી ડો.સૂર્યકાન્ત પટેલના નર્સિંગ હોમમાં ચેકઅપ અને સારવાર કરાવતી હતી. તા.૧૬ મેના રોજ રાત્રે જ્યારે ભાવનાબહેન સાસરીમાં હતાં ત્યારે તેમને પ્રસૂતિની પીડા ઉપડી હતી.